פיג׳ו 3008 משתדרג במנוע ה-1.6THP החדש עם 180 כ״ס, 8.8 שניות 0-100 קמ״ש וישווק ברמת הגימור פרימיום העשירה.
קבוצת לובינסקי, יבואנית פיג׳ו בישראל, מודיעה על תחילת השיווק של פיג׳ו 3008 עם מנוע 1.6THP החדש עם 180 כ״ס ותיבת 8 הילוכים אוטו׳. הדגם ישווק בישראל ברמת האבזור פרימיום העשירה, הכוללת כעת דלת תא מטען חשמלית עם פתיחה ללא מגע, במחיר של 183,990 שקל.
מנוע ה-1.6 ליטר טורבו THP, גרסה חדשה ונקייה יותר למנוע המוכר, מייצר הספק מרבי של 180 כ״ס ב-5,500 סל"ד ומומנט מרבי של 25.5 קג"מ כבר ב-1,650 סל"ד. המנוע משודך לתיבה אוטומטית פלנטרית חדשה מבית AISIN היפנית בעלת 8 הילוכים, מספיק לנתון תאוצה 0-100 קמ״ש של 8.8 שניות, מהירות מרבית של 219 קמ״ש וצריכת דלק משולבת של 17.9 ק״מ לליטר (בתקן WLTP - רמת זיהום 4), כלומר לא רק חזק יותר אלא גם חסכוני יותר מגרסת ה-165 כ״ס של הדגם.
מנוע חזק יותר אך נקי וחסכוני יותר.
רמת הגימור פרימיום כוללת, בין היתר: בקרת אקלים מפוצלת, קיפול חשמלי למראות הצד, מולטימדיה מקורית ״8, דיבורית BT, לוח מחוונים דיגיטלי, ריפודי עור משולב בבד, טעינה אלחוטית לניידים, מושב נהג חשמלי עם 8 זכרונות, גג שמש פנורמי, חישוקי סגסוגת ״19, בלם יד חשמלי ועוד.
רמת הגימור כוללת מגוון רחב של מערכות בטיחות מתקדמות, כולל בלימה אוטונומית עם זיהוי הולכי רגל, בקרת סטייה מנתיב אקטיבית, בקרת שיוט אדפטיבית (עצור/סע), זיהוי תמרורים והתאמת המהירות בבקרת השיוט, ניטור שטח מת ועוד. בהמשך, מנוע זה יוצע גם ברמת הגימור אקטיב הנמוכה יותר.